**projektas**

**reg. Nr. T-136**

**2.4. darbotvarkės klausimas**

**Pasvalio rajono savivaldybės taryba**

**Sprendimas**

**DĖL PASVALIO RAJONO SAVIVALDYBĖS TARYBOS 2022 M. vasario 23 D. SPRENDIMO NR. T1-27 „DĖL PASVALIO RAJONO SAVIVALDYBĖS 2022–2024 M. STRATEGINIO VEIKLOS PLANO PATVIRTINIMO“ PAKEITIMO**

2022 m. birželio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Pasvalio rajono savivaldybės strateginio planavimo organizavimo tvarkos aprašu, patvirtintu Pasvalio rajono savivaldybės tarybos 2014 m. spalio 22 d. sprendimu Nr. T1-199 „Dėl Pasvalio rajono savivaldybės strateginio planavimo organizavimo tvarkos aprašo patvirtinimo“ (Pasvalio rajono savivaldybės tarybos 2022 m. balandžio 27 d. sprendimo Nr. T1-81 redakcija) (su visais aktualiais pakeitimais), Pasvalio rajono savivaldybės taryba nusprendžia:

Pakeisti Pasvalio rajono savivaldybės 2022–2024 m. strateginį veiklos planą, patvirtintą Pasvalio rajono savivaldybės tarybos 2022 m. vasario 23 d. sprendimu Nr. T1-27 „Dėl Pasvalio rajono savivaldybės 2022–2024 metų strateginio veiklos plano patvirtinimo“ (toliau – Planas):

1. papildyti Planą VIII skyriumi „Savivaldybės valdomų įmonių planuojami pasiekti pagrindiniai veiklos rodikliai, viešųjų įstaigų, kurių savininkė yra savivaldybė arba kai savivaldybė turi 50 procentų ir daugiau balsų visuotiniame dalininkų susirinkime, planuojami pasiekti pagrindiniai veiklos rodikliai“:

„VIII SKYRIUS

# SAVIVALDYBĖS VALDOMŲ ĮMONIŲ PLANUOJAMI PASIEKTI PAGRINDINIAI VEIKLOS RODIKLIAI, VIEŠŲJŲ ĮSTAIGŲ, KURIŲ SAVININKĖ YRA SAVIVALDYBĖ ARBA KAI SAVIVALDYBĖ TURI 50 PROCENTŲ IR DAUGIAU BALSŲ VISUOTINIAME DALININKŲ SUSIRINKIME, PLANUOJAMI PASIEKTI PAGRINDINIAI VEIKLOS RODIKLIAI

Pasvalio rajono savivaldybės valdomų įmonių planuojami pasiekti pagrindiniai veiklos rodikliai, viešųjų įstaigų, kurių savininkė yra savivaldybė arba kai savivaldybė turi 50 procentų ir daugiau balsų visuotiniame dalininkų susirinkime, planuojami pasiekti pagrindiniai veiklos rodikliai pateikiami 4 priede.“

1. buvusį Plano VIII skyrių „Aplinkos analizė“ laikyti Plano IX skyrium.
2. pakeisti Plano 1 priedą „Tikslų, uždavinių, priemonių ir veiklų, asignavimų bei produkto vertinimo kriterijų suvestinė“ ir jį išdėstyti nauja redakcija (pridedama).
3. papildyti Planą 4 priedu „Savivaldybės valdomų įmonių planuojami pasiekti pagrindiniai veiklos rodikliai, viešųjų įstaigų, kurių savininkė yra savivaldybė arba kai savivaldybė turi 50 procentų ir daugiau balsų visuotiniame dalininkų susirinkime, planuojami pasiekti pagrindiniai veiklos rodikliai“ (pridedama).

Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Strateginio planavimo ir investicijų skyriaus vyr. specialistė

M. Butaitienė

Suderinta DVS Nr. RTS-151

Pasvalio rajono savivaldybės tarybai

**AIŠKINAMASIS RAŠTAS**

**DĖL PASVALIO RAJONO SAVIVALDYBĖS TARYBOS 2022 M. vasario 23 D. SPRENDIMO NR. T1-27 „DĖL PASVALIO RAJONO SAVIVALDYBĖS 2022–2024 M. STRATEGINIO VEIKLOS PLANO PATVIRTINIMO“ PAKEITIMO**

2021 m. birželio d.

Pasvalys

**1. Sprendimo projekto rengimo pagrindas.**

Pasvalio rajono savivaldybė (toliau – Savivaldybė) organizuoja savo veiklą vadovaudamasi Savivaldybės strateginiais planais ir Savivaldybės biudžetu. Siekiant efektyviai planuoti Savivaldybės veiklą 2022–2024 m. laikotarpiui, buvo parengtas trimetis strateginis veiklos planas, patvirtintas Savivaldybės tarybos 2022 m. vasario 23 d. sprendimu Nr. T1-27. Birželio mėnesį, tikslinant 2022 m. Savivaldybės biudžetą, 2022–2024 m. strateginis veiklos planas tapo keistinas.

**2. Sprendimo projekto tikslai ir uždaviniai.**

Vadovaujantis Lietuvos Respublikos strateginio valdymo metodikos 179.9 punktu atnaujinti strateginį veiklos planą ir pateikti savivaldybės valdomų įmonių planuojamus pasiekti pagrindinius veiklos rodiklius, viešųjų įstaigų, kurių savininkė yra savivaldybė arba kai savivaldybė turi 50 procentų ir daugiau balsų visuotiniame dalininkų susirinkime, planuojamus pasiekti pagrindinius veiklos rodiklius.

Atnaujinti strateginio veiklos plano 1 priedą „Tikslų, uždavinių, priemonių ir veiklų, asignavimų bei produkto vertinimo kriterijų suvestinė“ pagal patikslintą savivaldybės biudžetą.

**3. Kokios siūlomos naujos teisinio reguliavimo nuostatos ir kokių rezultatų laukiama.**

Priimtas sprendimo projektas įtakos kriminogeninei situacijai ir korupcijai neturės.

Atnaujintas Savivaldybės strateginis veiklos planas leis kryptingiau planuoti Savivaldybės veiklą, efektyviau paskirstyti ribotus finansinius, materialinius ir žmogiškuosius išteklius numatytiems veiklos rezultatams pasiekti.

**4. Skaičiavimai, išlaidų sąmatos, finansavimo šaltiniai**.

Lėšos strateginio veiklos plano programoms vykdyti numatytos 2022 m. Pasvalio rajono savivaldybės biudžete ir gaunamos iš kitų finansavimo šaltinių: valstybės biudžeto, Europos Sąjungos ir kitų tarptautinių fondų investicijų, bankų paskolų ir kt.

**5. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Numatomo teisinio reguliavimo teigiamos pasekmės aptartos šio aiškinamojo rašto 3 dalyje. Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Priimti papildomų teisės aktų nereikia.

**7. Sprendimo projekto antikorupcinis vertinimas.**

Teisės akto projektas antikorupciniam vertinimui neteikiamas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.**

Strateginio planavimo ir investicijų skyriaus vyriausioji specialistė Monika Butaitienė.

Sprendimo projekto rengėjo pareigos Monika Butaitienė